stanford-oval/wikipedia huggingface dataset:
Emilia-Romagnan Grand Prix 2021
Kilpailu

Ennen kilpailun alkua sateiset olosuhteet aiheuttivat vaikeuksia osalle kuljettajista. Alonso menetti autonsa hallinnan ja rikkoi etusiipensä seinään osumisesta, kun hän oli ajamassa lähtöruutuun. Aston Martinin Vettelin ja Lance Strollin autoissa takajarrut ylikuumenivat ja vaurioituivat ennen lähtöä, minkä seurauksena talli ehti vaihtaa uudet osat Strollin autoon, mutta Vettelille annettiin viivästyneistä korjaustöistä kilpailun aikana aikarangaistus. Leclerc pyörähti välikelin renkailla lämmittelykierroksen aikana.
Kilpailun lähdössä Verstappen sai paremman lähdön kuin Hamilton, ohitti Hamiltonin ensimmäisten mutkien aikana ja ajoi suurimman osan kilpailusta kärkipaikalla. Kilpailun ensimmäinen turva-auto otettiin radalle, kun Latifi ajoi ensimmäisten kierrosten aikana ulos radalta, pyörähti osuttuaan Mazepiniin ja törmäsi seinään. Pérezin kilpailu meni pieleen, kun hän teki ajovirheen turva-auton takana, sai rangaistuksen sen takana ohittamisesta ja putosi usean ajovirheen myötä pistesijoitusten ulkopuolelle. Uusintalähdössä Verstappen piti kärkipaikkansa, Hamilton oli toinen ja Leclerc nousi kolmanneksi.
AlphaTaurin kilpailun vaikeutena oli väärän rengasseoksen valinta, kun Tsunoda ja viidennestä lähtöruudusta lähtenyt Gasly ajoivat sadekelin renkailla useamman kuljettajan valittua välikelin renkaan. Kierrosten 27 ja 28 aikana Hamilton yritti ohittaa Verstappenin myöhemmin ajoitetulla pysähdyksellä, kun Verstappen meni kierrosta aikaisemmin varikolle ja Hamilton ajoi sen aikana nopean kierroksen, mutta Hamiltonin oman hitaan varikkopysähdyksen myötä tilanne ei muuttunut. Sen sijaan Hamilton teki ajovirheen kierroksella 31, kun hän ajoi mutkassa soralle, mutta pystyi peruuttamaan takaisin radalle eikä saanut tilanteesta rangaistusta.
Kilpailun puolivälissä radalla heilutettiin punaisia lippuja ja kilpailu keskeytettiin, kun Williamsin George Russell yritti ohittaa Bottaksen ja he kolaroivat keskenään. Russell ja Bottas syyttivät toisiaan kolarista. Uusintalähdössä Norris ohitti paremman lähdön ansiosta Leclercin ja nousi toiseksi. Uusintalähdön jälkeen Hamilton teki merkittävimmän nousun kilpailun lopussa, kun hän ohitti Sainzin kierroksella 50, Leclercin kierroksella 55 ja Norrisin kierroksella 60.
Verstappen voitti kilpailun, Hamilton oli toinen ja Norris kolmas. Ferrarille Leclercin neljäs ja Sainzin viides sijoitus olivat kaksijakoiset, koska niistä kerätystä pistemäärästä huolimatta kuljettajilla oli kilpailun aikana mahdollisuus taistella tallin kotikilpailussa palkintokorokesijoituksista. Alfa Romeo Racingille kilpailu oli pettymys, koska Giovinazzin täytyi tehdä ylimääräinen varikkopysähdys auton jarrujen ylikuumenemisen vuoksi ja Kimi Räikkönen menetti pistesijoituksensa kilpailun jälkeen annetun aikarangaistuksen vuoksi.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:14.823 | 1:14.817 | 1:14.411 | 1 |
| 2 | 11 |  Sergio Pérez | Red Bull-Honda | 1:15.395 | 1:14.716 | 1:14.446 | 2 |
| 3 | 33 |  Max Verstappen | Red Bull-Honda | 1:15.109 | 1:14.884 | 1:14.498 | 3 |
| 4 | 16 |  Charles Leclerc | Ferrari | 1:15.413 | 1:14.808 | 1:14.740 | 4 |
| 5 | 10 |  Pierre Gasly | AlphaTauri-Honda | 1:15.548 | 1:14.927 | 1:14.790 | 5 |
| 6 | 3 |  Daniel Ricciardo | McLaren-Mercedes | 1:15.669 | 1:15.033 | 1:14.826 | 6 |
| 7 | 4 |  Lando Norris | McLaren-Mercedes | 1:15.009 | 1:14.718 | 1:14.875 | 7 |
| 8 | 77 |  Valtteri Bottas | Mercedes | 1:14.672 | 1:14.905 | 1:14.898 | 8 |
| 9 | 31 |  Esteban Ocon | Alpine-Renault | 1:15.385 | 1:15.117 | 1:15.210 | 9 |
| 10 | 18 |  Lance Stroll | Aston Martin-Mercedes | 1:15.522 | 1:15.138 |  | 10 |
| 11 | 55 |  Carlos Sainz | Ferrari | 1:15.406 | 1:15.199 |  | 11 |
| 12 | 63 |  George Russell | Williams-Mercedes | 1:15.826 | 1:15.261 |  | 12 |
| 13 | 5 |  Sebastian Vettel | Aston Martin-Mercedes | 1:15.459 | 1:15.394 |  | 13 |
| 14 | 6 |  Nicholas Latifi | Williams-Mercedes | 1:15.653 | 1:15.593 |  | 14 |
| 15 | 14 |  Fernando Alonso | Alpine-Renault | 1:15.832 | 1:15.593 |  | 15 |
| 16 | 7 |  Kimi Räikkönen | Alfa Romeo Racing-Ferrari | 1:15.974 |  |  | 16 |
| 17 | 99 |  Antonio Giovinazzi | Alfa Romeo Racing-Ferrari | 1:16.122 |  |  | 17 |
| 18 | 47 |  Mick Schumacher | Haas-Ferrari | 1:16.279 |  |  | 18 |
| 19 | 9 |  Nikita Mazepin | Haas-Ferrari | 1:16.797 |  |  | 19 |
| 20 | 22 |  Yuki Tsunoda | AlphaTauri-Honda |  |  |  | 20 |
107 % aika: 1:19.899
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 63 | 2:02.34,598 | 3 | 25 |
| 2. | 44 |  Lewis Hamilton | Mercedes | 63 | +22,000 | 1 | 18+1 |
| 3. | 4 |  Lando Norris | McLaren-Mercedes | 63 | +23,702 | 7 | 15 |
| 4. | 16 |  Charles Leclerc | Ferrari | 63 | +25,579 | 4 | 12 |
| 5. | 55 |  Carlos Sainz | Ferrari | 63 | +27,036 | 11 | 10 |
| 6. | 3 |  Daniel Ricciardo | McLaren-Mercedes | 63 | +51,220 | 6 | 8 |
| 7. | 10 |  Pierre Gasly | AlphaTauri-Honda | 63 | +52,818 | 5 | 6 |
| 8. | 18 |  Lance Stroll | Aston Martin-Mercedes | 63 | +56,909 | 10 | 4 |
| 9. | 31 |  Esteban Ocon | Alpine-Renault | 63 | +1.05,704 | 9 | 2 |
| 10. | 14 |  Fernando Alonso | Alpine-Renault | 63 | +1.06,561 | 15 | 1 |
| 11. | 11 |  Sergio Pérez | Red Bull Racing-Honda | 63 | +1.07,151 | 2 |  |
| 12. | 22 |  Yuki Tsunoda | AlphaTauri-Honda | 63 | +1.13,184 | 20 |  |
| 13. | 7 |  Kimi Räikkönen | Alfa Romeo Racing-Ferrari | 63 | +1.34,773 | 16 |  |
| 14. | 99 |  Antonio Giovinazzi | Alfa Romeo Racing-Ferrari | 62 | +1 kierros | 17 |  |
| 15.† | 5 |  Sebastian Vettel | Aston Martin-Mercedes | 61 | Vaihdelaatikko | 13 |  |
| 16. | 47 |  Mick Schumacher | Haas-Ferrari | 61 | +2 kierrosta | 18 |  |
| 17. | 9 |  Nikita Mazepin | Haas-Ferrari | 61 | +2 kierrosta | 19 |  |
| Kesk. | 77 |  Valtteri Bottas | Mercedes | 30 | Kolari (Russell) | 8 |  |
| Kesk. | 63 |  George Russell | Williams-Mercedes | 30 | Kolari (Bottas) | 12 |  |
| Kesk. | 6 |  Nicholas Latifi | Williams-Mercedes | 0 | Kolari (Mazepin) | 14 |  |
Nopein kierros: Lewis Hamilton (Mercedes) 1.16,702 (kierroksella 60).
Lähteet:
Lance Stroll ajoi maaliin seitsemäntenä, mutta hän sai 5 sekunnin aikarangaistuksen ratarajojen rikkomisesta ohitustilanteessa.
Kimi Räikkönen ajoi maaliin yhdeksäntenä, mutta hän sai 30 sekunnin aikarangaistuksen palattuaan ulosajon jälkeen radalle omalle paikalleen sääntöjen vastaisesti turva-auton takana.
Yuki Tsunoda sai 5 sekunnin aikarangaistuksen ratarajojen toistuvasta rikkomisesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Kilpailun alumiiniset erikoispokaalit suunnitteli paikallinen taidesäätiö, joka otti niihin vaikutteita 1950-luvun kilpa-autoista, luonnosta ja Antiikin Kreikan mytologiasta.
McLaren valitsi kilpailuviikonloppua varten varakuljettajaksi Paul di Restan, jos Daniel Ricciardolla tai Lando Norrisilla olisi todettu positiivinen koronavirustestitulos.
Ennen kilpailun alkua pidettiin hiljainen hetki koronavirustautiin kuolleen ratamoottoripyöräilijän ja tallipäällikön Fausto Gresinin muistolle.
Kilpailuviikonlopun aikatauluja muutettiin prinssi Philipin hautajaisten vuoksi.
Alpinen ensimmäiset pisteet.
Anópoli

Anópoli (kreik. Ανώπολη, kath.kreik. Ανώπολις, Anópolis; ”Yläkaupunki”) voi viitata seuraaviin paikkoihin Kreikassa:
Anópoli, kylä Kreetan saarella Sfakián kunnassa Chanián alueyksikössä
Anópoli, kylä Kreetan saarella Chersónisoksen kunnassa Iraklionin alueyksikössä
Anopolis, antiikin aikainen kaupunki Kreetan saarella nykyisen Chanián Anópolin lähellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anópoli”, voi hakea sivunnimihaulla, laajalla sivunnimihaulla tai tekstihaulla.
Anšan (Elam)

Anšan oli yksi muinaisen Elamin pääkaupungeista. Nykyisin Tall-i Malyanin rauniokumpuna tunnettu paikka sijaitsee 46 kilometriä Shirazin kaupungista pohjoiseen Fārsin provinssissa, Beyza/Ramjerdin tasangolla.
Arkeologien mukaan alueella alettiin asua noin 5500 eaa. Ns. Banesh-jaksolla noin 3400-2800 eaa. paikka kasvoi noin 50 ha kokoiseksi kaupungiksi. Silloin se oli 5 kertaa Elamin pääkaupunkina myöhemmin tunnettua Susaa suurempi. Noin 3100–2800 eaa. Anšaniin rakennettiin lopulta noin 5 km pitkä valli, joka sulki sisäänsä noin 200 ha. Tuolloin asukkaat elivät pääosin vehnän viljelyllä ja lampaanhoidolla. Varhaisempina aikoina alueen kylissä valmistettiin jonkin verran saviruukkuja ja kiviastioita. Myöhemmin keskustassa oli pienimuotoista kuparinkäsittelyä.
Sumerilaiset mainitsevat Anšanin ensi kertaa eepoksessa Enmerkar ja Arattan herra, sanoen kaupungin olevan Arattan ja Sumerin välissä. Akkadin Manishtusu väitti joukkojensa vallanneen Anšanin. Tämän jälkeen Akkadin ote herpaantui, ja Awanin dynastia nousi Elamissa.  Sumerin kuninkaista ainakin Gudea, Shulgi ja Shu-Sin valvoivat Anšania kuvernöörin avulla. Larsan Gungunum hävitti Anšanin. 15. vuosisadalla eaa. Elamin kuninkaat alkoivat käyttää itsestään nimitystä Susan ja Anšanin kuningas. Viimeisen kerran titteliä käytti kuningas Shutruk-Nahhunte II (717–699 eaa.)
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anshan (Persia)
Europa Plus

Europa Plus on venäläinen radiokanava. Kanavan tarjontaan kuuluu venäläistä hittimusiikkia ja myös hittejä maailmalta. Kaakkois- ja Itä-Suomessa Europa Plusia voi kuunnella taajuuksilla 106,0 MHz (Viipuri) tai 100,5 MHz (Pietari) sekä 100,3 MHz (Sortavala).
Europa Plus -radiokanavalla juonnettua ohjelmaa on pitkin päivää varhaisaamusta myöhäisiltaan. Radiokanavaa voi kuunnella myös internetissä kanavan omilta kotisivuilta.
Emil Brack

Emil Brack: Suunnitellaan Grand Tour.
Emil Brack ( 8. joulukuuta 1860 Naumburg - 11. toukokuuta 1905 München) oli saksalainen taidemaalari. Hän maalasi laatukuvia ja akvarelleja.
Elämänvaiheita

Brack opiskeli aluksi taidetta kotimaassaan Berliinissä ja Münchenissä. Hän jatkoi opintojaan Pariisissa Académie Julianissa. Saksassa Brack kiinnostui laatukuvista ja oleskellessaan Ranskassa hän alkoi maalata myös lasten muotokuvia. Hänen saamassaan koulutuksessa vaadittiin hyvää piirustustaitoa.
Opiskeluaikoinaan Brack matkusteli Tanskassa ja Italiassa. Vuonna 1890 hän asettui loppuelämäkseen Müncheniin.
Brackin maalauksissa on huolellisesti tutkittuja interiöörejä ja hänen ihmishamonsa on kuvattu empaattisesti ja lämpimästi. Elinaikanaan hän oli suosittu taiteilija. Taiteilijamatrikkelin mukaan hän maalasi viitisenkymmentä teosta.
Aiheesta muualla

https://www.mutualart.com/Artist/Emil-Brack/6D31FB1A66EA1DF9
Europa Universalis

| Europa Universalis |
| --- | --- |
Lajityyppi:  reaaliaikainen strategia
Ensijulkaisu:  Europa Universalis (2000)
Viimeisin julkaisu:  Europa Universalis IV (2013)
Aiheesta muualla
MobyGames
Lisää peliartikkeleitaVideopelien teemasivulla
Europa Universalis on Paradox Interactiven pelisarja, johon kuuluvat pelit Europa Universalis, Europa Universalis II, Europa Universalis III ja Europa Universalis IV . Europa Universalis -pelit simuloivat ajanjaksoa noin 1400-luvun alkupuoliskolta aina 1800-luvun alkupuoliskolle. Alun perin ranskalaiseen lautapeliin perustunut Europa Universalis julkaistiin vuonna 2000.
Peli on raskas strategiapeli, jossa on tarkoitus ohjata oma valtionsa mahtavimmaksi valtioksi koko maailmassa. Peli koostuu kaupankäynnistä, sotimisesta, diplomatiasta, ja siirtokuntien hallitsemisesta sekä peliin vaikuttaviin historiallisiin tapahtumiin reagoimisesta. Pelattavana on kaikki merkittävät ajanjakson valtiot ja pelaaja voi myös luoda omia vasallivaltioita, kuten Suomen, joka ei vielä tuolloin ollut valtio.
Merkittävä ominaisuus pelisarjassa on se, että Crusader Kings antaa ohjattavaksi valtion keskiajalta renessanssiin ja tämän pelin voi siirtää Europa Universalis II:een. Europa Universalis II:n voi siirtää Paradoxin peliin Victoria: An Empire Under the Sun ja siitä vielä peliin Hearts of Iron II, jolloin pelaajan on mahdollista ohjata samaa valtiota lähes 900 vuoden ajan.
Pelisarjan viimeisin peli Europa Universalis IV julkaistiin elokuussa 2013.
Erick Barrondo

| Mitalit | Mitalit | Mitalit |  |
| --- | --- | --- | --- |
|  Erick Barrondo, Chen Ding ja Bertrand Moulinet |  Erick Barrondo, Chen Ding ja Bertrand Moulinet |  Erick Barrondo, Chen Ding ja Bertrand Moulinet |  |
Maa:   Guatemala
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 20 km kävely |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | 20 km kävely |  |
|  Hopeaa | Toronto 2015 | 50 km kävely |  |
Erick Barrondo (s. 14. kesäkuuta 1991) on guatemalalainen kilpakävelijä.
Barrondo sijoittui 2011 Daegun MM-kilpailuissa 20 kilometrin kävelyssä seitsemänneksi ja voitti samassa lajissa kultaa Guadalajaran Pan-Amerikan kisoissa ajalla 1.21.51. Hän sai Lontoon olympialaisissa 2012 hopeaa 20 kilometrin kävelyssä ajalla 1.18.57. Kyseessä oli Guatemalan kaikkien aikojen ensimmäinen olympiamitali. Samojen kisojen 50 kilometrillä ja Moskovan 2013 MM-kilpailujen 20 kilometrillä hänet hylättiin.
Barrondo saavutti Etelä-Amerikan-mestaruuskilpailuissa 2014 hopeaa 20 kilometrin kävelyssä. Toronton Pan-Amerikan kisoissa 2015 hän sai hopeaa 50 kilometrin kävelyssä ajalla 3.55.57. Hänet hylättiin samalla matkalla Pekingin MM-kilpailuissa 2015. Hän sijoittui 20 kilometrin kävelyssä 50:nneksi Rio de Janeiron olympialaisissa 2016, 21:nneksi Lontoon MM-kilpailuissa 2017 ja 12:nneksi Dohan MM-kilpailuissa 2019. Hän keskeytti 50 kilometrin kävelyn vuonna 2021 järjestetyissä Tokion olympialaisissa ja sijoittui 35 kilometrin kävelyssä 30:nneksi Eugenen MM-kilpailuissa 2022.
Henkilökohtaiset ennätykset

| Matka | Aika | Paikka | Päivä |
| --- | --- | --- | --- |
| 10 000 m kävely | 40.10,73A | Guatemala | 25. lokakuuta 2013 |
| 20 km kävely | 1.18.25 | Lugano | 18. maaliskuuta 2012 |
| 35 km kävely | 2.31.26 | Dudince | 23. huhtikuuta 2022 |
| 50 km kävely | 3.41.09 AR | Dudince | 23. maaliskuuta 2013 |
Anna Hjälmkvist

| Henkilötiedot |
| --- | --- | --- | --- |
Syntymäaika: 25. maaliskuuta 1993
Syntymäpaikka: , Ruotsi
Pelipaikka: keskikenttäpelaaja
Seura
Seura: Växjö DFF
Pelinumero: 23
Junioriseurat
: IFK Värnamo
Seurat
| Vuodet | Seura | O | (M) |
| 2011–2013 | Östers IF | 52 | (15) |
| 2014 | Jitex BK | 21 | (0) |
| 2015–2016 | Vittsjö GIK | 28 | (3) |
| 2017– | Växjö DFF | 29 | (1) |
| Yhteensä | Yhteensä | 130 | (19) |
 Seurajoukkueuran tilastot kattavat vain kansalliset sarjat.
Anna Hjälmkvist (s. 25. maaliskuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Växjö DFF:n paidassa. Hjälmkvist käyttää pelinumeroa 23.
Epic Records

| Epic Records |
| --- | --- |

Emoyhtiö:  Sony Music
Perustettu:  1953
Perustajat:  Columbia Records
Tilanne:  aktiivinen
Jakelijat:  Sony Music
Tyylilajit:  monia
Kotimaa:  Yhdysvallat
Sijainti:  New York
Kotisivu
Infobox OKNimi-testi OK: 
Epic Records on yhdysvaltalainen levy-yhtiö ja Sony Music Entertainmentin tytäryhtiö.
Historia

Columbia Records perusti Epicin alun perin vuonna 1953. Yhtiön toimialana olivat jazz-musiikki ja klassinen musiikki. Kymmenen vuotta myöhemmin yhtiö laajentui rock-, R&B- ja country-musiikkiin ja saavutti ensimmäiset kultalevynsä nousten merkittävään asemaan. 1988 Sony osti Columbia Recordsin ja liitti Epicin itseensä.
Epicin alaisuudessa toimivia levymerkkejä

550 Music
Epic Street (Hip hop)
Daylight Records
Glowworm Records
Hidden Beach Records  (R&B ja soul)
Artistit

Epicille levyttäneitä artisteja:
| 0 | 1 | 2 |
| --- | --- | --- |
|  ABBA  AC/DC  Altered Images  Anastacia  Argent  Aselin Debison  Ashley Breathe  Audioslave  Augustana  Autolux  Basia  Beverley Craven  Billy Paul  Blondie  Bobby Goldsboro  Bobby Vinton  Boston  Box of Frogs  Brenton Wood  Butch Walker and the Let's Go Out Tonites  Carly Simon  Carole King  Céline Dion  Charley D. and Milo  Charlie Rich  Cheap Trick  Chevelle  Cheyenne Kimball  Christie  Cyndi Lauper  Delta Goodrem  Derek Webb  Donna Summer  Donovan  Dope  Duran Duran  Edgar Winter  Eighteen Visions  Europe  Franz Ferdinand  The Fray  FireHouse  Fifth Harmony  George Jones  George McCrae  Gigliola Cinquetti  Ginuwine  Glenuk  Gloria Estefan/Miami Sound Machine  Good Charlotte  Harold Melvin & the Blue Notes  |  The Head Shop  Heatwave  Howie Day  Incubus  Indigo Girls  Jamiroquai  Jeff Beck  Jennifer Lopez  Jessica Simpson  Jimmy "Bo" Horne  Joe Satriani  John Cooper Clarke  John Davis & the Monster Orchestra  Johnny Nash  Jonathan Walsh  Josh Hoge  Judas Priest  K.C. & The Sunshine Band  Korn  Labelle  Lamb of God  LIVE  Lou Rawls  Lulu  Luther Vandross  Macy Gray  Madison Beer  Mandy Moore  Mason Jennings  Matisyahu  Meat Loaf  Melanie Thornton  MFSB  Michael Jackson  Midi, Maxi & Efti  Mind Funk  Miranda Lambert  Modest Mouse  Motörhead  Mudvayne  Natasha Bedingfield  Nicole Bennett  Nikki Flores  Oasis  October Project  Omarion  Ozzy Osbourne  Pearl Jam  Prong  |  Puffy AmiYumi  Quietdrive  Rage Against The Machine  Ray Bryant  REO Speedwagon  Sade  Sailor  Sara Paxton  Shakin' Stevens  Shakira  Sherbet  Shudder To Think  Skank  Sly & the Family Stone  Social Distortion  Steve Vai  Stevie Ray Vaughan  Suicidal Tendencies  System of a Down  Tammy Wynette  Ted Nugent  Teddy Pendergrass  Tenacious D  The Afters  The Clash  The Fray  The Hollies  The Isley Brothers  The Jacksons  The Juliana Theory  The McCoys  The O'Jays  The Only Ones  The Photos  The Sinceros  The Starjets  The Third Degrees  The Tramps  The Tremeloes  The Yardbirds  Tina Charles  Tori Amos  USA & European Connection  Vendetta Red  Waylon Jennings  Wham! ja George Michael  Wild Cherry  |
Aiheesta muualla

Epic Records – viralliset kotisivut
Sony Music, Epicin emoyhtiö
Euzhan Palcy

Palcy vuonna 2012.
Euzhan Palcy (s. 13. tammikuuta 1958, Martinique, Ranska) on ranskalainen elokuvaohjaaja ja -käsikirjoittaja, joka tunnetaan etenkin vuoden 1989 elokuvasta Valkoinen kuiva kausi. Se perustuu André Brinkin samannimiseen romaaniin, ja sen pääosissa näyttelevät Donald Sutherland, Susan Sarandon ja Marlon Brando.
Valkoisen kuivan kauden myötä Palcystä tuli ensimmäinen musta naispuolinen elokuvaohjaaja, joka on päässyt tekemään elokuvaa suuren Hollywood-studion (MGM) kanssa. Hän on myös ensimmäinen musta naisohjaaja, jonka tuotannosta New Yorkin modernin taiteen museo on järjestänyt takautuvan näyttelyn. Palcy oli myös ensimmäinen musta César-palkinnon voittaja ja Venetsian elokuvajuhlien ensimmäinen palkittu musta ohjaaja.
Karibianmeren Martiniquen saarella syntynyt Palcy on opiskellut Sorbonnen yliopistossa ja Louis Lumière -elokuvakoulussa Pariisissa. Hänen esikoiselokuvansa Mustat kadut (1983) kertoo Martiniquen sokeriruokoplantaasien työläisistä 1930-luvulla Joseph Zobelin romaanin La Rue Cases-Nègres pohjalta.
Filmografiaa

Mustat kadut (La Rue Cases-Nègres, 1983)
Valkoinen kuiva kausi (A Dry White Season, 1989)
Maailman lapset (Comment vont les enfants, 1990, episodi ”Hassane”)
Kuoleman loukku (The Killing Yard, 2001)
Aiheesta muualla

Euzhan Palcy Elonetissä.
Euzhan Palcy Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Euzhan Palcy
Käännös suomeksi
Epic Mickey 2: The Power of Two

| Epic Mickey 2: The Power of Two |
| --- | --- |

Kehittäjä:  Junction Point Studios (Wii) Blitz Games Studios (PS3, X360, PC, Vita) Heavy Iron Studios (Wii U)
Julkaisija:  WW Disney Interactive StudiosJP Spike Chunsoft
Jakelija:  Steam, Nintendo eShop, PlayStation Now, Microsoft Store ja PlayStation Store
Ohjaaja:  Warren Spector
Tuottaja:  Joye Price
Suunnittelija:  Chase Jones
Käsikirjoittaja:  Marv Wolfman Brian Freyermuth
Taiteilija:  Bernadette LaCarte
Säveltäjä:  James Dooley Mike Himelstein
Ohjelmoija:  Peter Shelus
Pelisarja:  Epic Mickey
Pelimoottori:  Gamebryo
Julkaistu:  2012
Lajityyppi:  toimintaseikkailupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 7 
Alusta:  PlayStation 3, Wii, Wii U, Xbox 360, Microsoft Windows, PlayStation Vita
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK      : 
Epic Mickey 2: The Power of Two on vuoden 2012 toimintaseikkailupeli, jonka on kehittänyt Junction Point Studios ja julkaissut Disney Interactive Studios Se on jatko-osa Epic Mickey -videopelille. Peli julkaistiin PlayStation 3:lle, Wiille , Wii U:lle, Xbox 360:lle, PlayStation Vitalle ja Microsoft Windowsille. Pelissä on valinnainen yhteistyötila, jossa toinen pelaaja pelaa Osku Kanina ja avustaa Wastelandin pelastamisessa ensimmäistä pelaajaa, joka pelaa Mikki Hiirenä. Pelillä on myös pari nimeltä Epic Mickey: Power of Illusion, joka on julkaistu Nintendo 3DS:lle.
Hahmot

Kun Wastelandissa tulee maanjäristyksiä ja Hullu Tohtori saapuu kertomaan, että on muuttunut ja haluaisi auttaa Wastelandin pelastamisessa, gremlinien johtaja Gus ja Oskun vaimo Ortensia kutsuvat Mikki Hiiren paikalle auttamaan. Hän auttoi myös edellisessä pelissä. Ennen kuin Mikki tulee hän hakee maagisen siveltimen avukseen. He tapaavat linnassa, joka alkaa romahtamaan maanjäristyksen takia. He pakenevat Mean Streetille, joka on nyt jakautunut kahtia maanjäristyksen takia. He saavat selville, että projektoreita sabotoitiin, joten he selvittävät kuka teki sen. He saamat selville sen tehneen gremlin nimeltä Prescott. Myöhemmin he saavat selville, että Hullu Tohtori manipuloi hänet tekemään niin.
Osku Kani on Wastelandin asukkaiden johtaja, joka ensin uskoo Hullun Tohtorin muutokseen. Hän auttaa Mikkiä Wastelandin pelastamisessa. Wastelandin asukkaat melkein ottavat Hullun Tohtorin johtajakseen Oskun sijasta, mutta kun paljastuu, että Hullu Tohtori huijasi, hän saa johtajuutensa takaisin.
Hullu tohtori on pelin antagonisti. Hän kommunikoi enimmäkseen laulaen. Pelin alussa hän vakuuttaa muuttuneensa ensimmäisen pelin tapahtumista ja pyytää uutta tilaisuutta. Kaikki uskovat häntä lukuun ottamatta Gusia ja Ortensiaa, jotka kutsuvat Mikin paikalle. Myöhemmin paljastuukin Hullun Tohtorin huijanneen ja manipuloineen Prescottin sabotoimaan projektorit. Selviää myös, että hänen animatroniksikehonsa oli huonossa kunnossa ja hän tarvitsi uuden sydämen selvitäkseen. Hän uskoi saavansa sen ohjelmallaan, jonka aikoi lähettää Mikin maailmaan. Pelin lopussa Mikki ja Osku kohtaavat Hullun Tohtorin, joka taistelun loputtua tuhoutuu tai pelastetaan riippuen taistelutavasta.
Gus on gremlinien johtaja, joka ei Ortensian tavoin usko Hullun Tohtorin muutokseen, joten hän rakentaa television, jolla kutsuu Mikin. Pelin tarinan edetessä hän vähän auttaa pelaajaa tehtävissä.
Prescott on Gremlin, jonka Hullu Tohtori manipuloi sabotoimaan projektoreita. Prescottin hävittyä Mikille ja Oskulle taistelussa Hullu Tohtori hypnotisoi Prescottin tunnustaman kaiken, jotta tämä ei kertoisi Hullun Tohtorin osallisuudesta asiaan. Tämän jälkeen hänet vangitaan. Pelin lopputekstien jälkeen Wastelandin Pekat kidnappaavat hänet, koska heillä on oletettavasti suunnitelmia häntä ja Wastelandia varten.
Ortensia on Oskun vaimo. Hän ja Gus eivät usko Hullun Tohtorin muutokseen, joten he kutsuvat Mikin auttamaan. He tapaavat linnassa, joka romahtaa maanjäristyksen takia. He pakenevat Mean Streetille, josta Ortensia lähtee OsTowniin, kun sinne johtava projektori alkaa taas toimimaan.
Wastelandin Pekat ovat pelin maailman versioita Mustasta Pekasta. Wastelandin Pekkoja ovat mm. yksi edellisen pelin päävihollisista Petetronic ja Pekka Pan (engl. Pete Pan).